Este important să iei în considerare mai mulți factori atunci când îți alegi centrala termică. De exemplu, dimensiunea spațiului (suprafață și înălțime), numărul de băi (dacă centrala va fi folosită în obținerea apei calde), nivelul de izolație termică al spațiului sau chiar regiunea în care te afli sunt elemente ce influențează selecția centralei.
Dar hai să simplificăm lucrurile. O centrală termică de 24 kW este potrivită pentru un spațiu de până în 150 de metri pătrați și o singură baie. Dacă spațiul în care urmează să instalezi noua centrală are mai mult de 150 de metri pătrați și mai mulți consumatori de apă caldă, de exemplu 2 băi, o centrală de 30 kW poate răspunde mult mai bine nevoilor tale de consum.